Ényɔ̄ á ngāwulu ai bɔ́ á míḿbúgulu? Anə́ ékabilí á ńkōd ńnam, bá ndzí kig fam ḿbəg. 14Anə́ bīyə́m yā byásus ǹkǒl ndoŋ, Ǹsísīm Ńtondôbə ó ngákə ai bɔ́ âwɔí. Éyə̄ o ngáwulu ai ayɔŋ dóe nálā, nə́ ó yōlébán dzwé míńkámáŋ. 15Tíé mís á ḿfūfúb etɔbɔgɔ miǹkámáŋ dzóe á yób, ó yen: abán dóe ai ǹkāngā wóe bí nə̄ vé, ngə́ kig mədzó mə́ ńnə́m ? Yə wadzoge ma lə́dē édǐŋ dzóe? 16Ású wǎ ó nə̄ tārá wāān ! Amú Ábrahám ā yə̌m kīg bíā, tɔ Ísraɛ̂l təge bía yəm; wa, ǎ Ńtondôbə, wǎ ó nə̄ tārá wāān, ǹkode wǎn yǎ ńtīē ényiŋ, dzwé dóē dílī. 17Dzé hḿ fə wǎbɔ nâ bǐ dímí məzěn móe, ǎ Ńti ? Á dzé wādzoge nâ miǹnə́m mí man bía lɛd âbum, təgě fə wa mbáda ? Yénə́ tə̄, ó dúgân bəbə̌ bītúgā bíe, mə́ndá mə́ bǒd yā mə́ nə́ ngab elíg dzoe. 18Eban é ngə́lə tə kog anə́ ḿfúfúb áyɔŋ dóe á ngányían á ndá dzīē, ńdɔ miǹzízíŋ mí ngáman tság étɔbɔgɔ dzóe. 19Bǐ ngábɔ yǎ ébá báwōdǎn kīg fə edzóē dzóe, ébá báyómē kīg fə̄ dzwé dóe á ńlō wábán. A yénə́g kig anə́ wānyab bibás bí yób āná, o suzú á sí ndon mú, ngə́ miǹkǒl mī mǎn sulan á mís móe aná.